  Виталий Пронин Юртэз выльдон-тупатъянлы трос кужымзэ сётӥз городысь Механикая Чепца завод. Кылем арня пумын Глазовын усьтӥськиз «Глазов-Арена» йӧ дворец. Лэсьтӥськон-тупатъян ужъёс 3 арлэсь кема кыстӥськизы. Юртэз выльдон-тупатъянлы трос кужымзэ сётӥз городысь Механикая Чепца завод. Кылем арня пумын Глазове вуылӥз но та заводлэн ужъёсыныз тодматскиз Удмурт Республикалэн Тӧроез  Александр Соловьев. Глазовын дасяло атомной энергетикаын кутӥськись материалъёс но арбериос.Завод кылем ар куспын гинэ 1,1 миллиард манет тыр выт тыриз, со пӧлысь ӝыныез шаермылэн бюджетаз мынӥз. «Росатом» кун корпорация но Удмурт Республика куспын гожтэм огкыллэн пайдаез бадӟым. Глазов тодманы луонтэм воштӥське. Кылдӥзы выль нылпи площадкаос, мугор кыдатон интыос. Та дыре тупатъяло город ульчаосты.9-тӥ сентябрь кемалы вунонтэм кылёз спортэз яратӥсьёс понна. Уйпал столицае берытскиз... йӧ. «Глазов-Арена» дворецлэн усьтӥськемезлы туж шумпотӥзы хоккеен шудӥсьёс но фигуристъёс. Городын улӥсьёс но хоккейлэсь мӧзмиллям ни, шӧдске. Йӧ дворецез усьтонэ тыраз калык люкаськиз. «Глазов-Арена» дворецлэн усьтӥськемезлы туж шумпотӥзы хоккеен шудӥсьёс но фигуристъёс.Соослы видеотабло пыр шуныт кылъёс вераз конькиен нискыланъя дуннелэн чемпионэз, Глазовын будэм Елизавета Туктамышева.Бадӟым ужрад йылпумъяськиз хоккеен. «Прогресс» команда пумиськылӥз Красноярскысь «Рысь» командаен. Глазовысь хоккеистъёс учкисьёссэс трос голъёсын шумпоттӥзы, шудон 5:2 лыдын йылпумъяськиз.Сергей Захаров Туспуктэм: udmurt.ru Теги: Удмуртиезазинтон  